Noah (film)

Noah er en amerikansk dramafilm fra 2014. Filmen er produsert, skrevet og regissert av Darren Aronofsky, og har Russell Crowe og Jennifer Connelly i hovedrollene. Filmen er basert på de bibelske fortellingene om Noah, en mann som advarer sitt folk om at de er nødt til å slutte å misbruke jordkloden for at den skal bli reddet. Han og familien ser seg nødt til å bygge en ark for å redde mest mulig liv - både mennesker og dyr.

Rolleliste 

 Russell Crowe i rollen som Noah.
 Jennifer Connelly i rollen som Naameh
 Logan Lerman i rollen som Ham
 Douglas Booth i rollen som Shem
 Emma Watson i rollen som Ila
 Anthony Hopkins i rollen som Methuselah
 Ray Winstone i rollen som Tubal-cain
 Leo McHugh Carroll i rollen som Japheth
 Kevin Durand i rollen som Og
 Marton Csokas i rollen som Lamech
 Madison Davenport i rollen som Na'el
 Nick Nolte i rollen som Samyaza
 Mark Margolis i rollen som Magog
 Frank Langella i rollen som Azazel
 Adam Griffith i rollen som Adam
 Ariane Reinhart i rollen som Eve
 Dakota Goyo i rollen som Young Noah
 Nolan Gross i rollen som Young Ham
 Gavin Casalegno i rollen som Young Shem
 Skylar Burke i rollen som Young Ila

Handlingsreferat 
Som ung gutt blir Noah vitne til at hans far, Lamech, blir drept av en ung Tubal-kain. Flere år senere bor en nå voksen Noah sammen med sin kone Naameh og sønnene deres Sem, Ham og Jafet. Etter å ha sett en blomst vokse øyeblikkelig opp fra jorden, og han bli hjemsøkt av drømmer om en enorm flom, tar Noah familien sin på besøk til sin bestefar Metusalah. De ser en gruppe mennesker som nylig har blitt drept. Noah adopterer den eneste overlevende, en jente som heter Ila. Hun blir behandlet for et sår i magen. Hun vil overleve, men Naameh tror at hun ikke vil kan få barn. Noah og hans familie blir jagd av morderne, og søker tilflukt hos en gruppe kjent som "Watchers" og besøker Metusalah . Watchers er skapninger av stein satt til å hjelpe mennesker som har blitt forvist fra Edens hage.

Metusalah gir ham et frø, og forteller Noah at han ble utvalgt av en grunn. Når Noah kommer tilbake til teltet den kvelden, planter han frøet i jorden. Watchers ankommer neste morgen, og de ser en skog vokse op der han plantet frøet. De blir enige om å hjelpe Noah og hans familie med å bygge en ark. Tubal-cain med sine etterfølgere og konfronterer Noah. Han trosser Tubal-cain, og sier at det ikke finnes noen flukt for Kain-slekten. Tubal-cain trekker seg tilbake, og planlegger hvordan de kan beseire Watchers, og ta kontroll over arken. Når arken snart er ferdig, kommer dyr av forskjellige arter inn i arken og blir bedøvet med røkelse. Etter hvert blir Ila forelsket i Sem, og Noah går til en bosetting i nærheten for å finne koner for Ham og Jafet. Men når han ser hvordan bosetterne selge døtrene sine for mat, begynner han å tro at Skaperen vil ha hele menneskeheten død.

Noah forteller familien sin at han ikke vil finne koner for sine yngre sønner. Etter flommen vil de være de siste menneskene, og det vil ikke være noen nye menneskelige generasjoner. Ham ønsker ikke å være helt alene resten av livet, og løper inn i skogen. Noah nekter å revurdere sine ønsker, og Naameh går til Metusalah for hjelp. Ila møter Metusalah som kurerer hennes infertilitet. Ham leter etter en kone på egen hånd, og blir venn med Na'el. Etter at det begynner å regne, blir Tubal-Cain rasende fordi han ikke ble valgt til å bli frelst.

Noahs familie går inn i arken, bortsett fra Metusalah, som blir igjen i skogen og blir feid bort av det alt vannet. Watchers kjemper mot Tubal-cain og hans tilhengere, ofrer seg selv og stiger opp til himmelen - Deres belønning for å beskytte Noah. Når flommen drukner de gjenværende menneskene, klatrer en skadet Tubal-kain opp på arken. Ila oppdager at hun er gravid, og det slutter å regne. Noah tolker slutten på regnet slik at han selv må sørge for at hele menneskeheten blir utryddet. Noah beslutter at hvis Ilas barn er en jente, vil han drepe barnet. 9 måneder senere bygger Ila og Shem en flåte for å unnslippe Noahs besluttsomhet, men Noah ødelegger flåten. Ila begynner å få fødselssmerter og føder tvilling-jenter. Men Tubal-Cain dukker opp, og angriper Noah. Dette fører til en intens slåsskamp, og Noah havner nesten i vannet.

Trivia 
 Både Christian Bale og Michael Fassbender ble tilbudt hovedrollen som Noah, men måtte avslå grunnet andre prosjekter.
 Saoirse Ronan, Bella Heathcote og Dakota Fanning ble vurdert for rollen som Ila.
 Liam Neeson, Liev Schreiber, Val Kilmer og Julianne Moore ble vurdert for andre roller i filmen.

Eksterne lenker 
 
 

Filmer fra 2014
Dramafilmer fra USA
Engelskspråklige filmer
Filmer satt i oldtiden